Diari Oficial de la Generalitat Valenciana


Sumari del DOGV 4571, del 22-08-2003 (2003/9596)

RESOLUCIÓ de 29 de juliol de 2003, de la Secretaria d'Estat de Justícia, per la qual s'aprova i publica la relació definitiva d'aspirants que han superat la fase d'oposició per a l'ingrés en el Cos Nacional de Metges Forenses, convocada per resolució de 24 d'abril de 2002, i es disposa l'ingrés en el Centre d'Estudis Jurídics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/9596


Organisme emissor
:   Ministeri de Justícia

Tipus de document
:   Resolució

RESOLUCIÓ de 29 de juliol de 2003, de la Secretaria d'Estat de Justícia, per la qual s'aprova i publica la relació definitiva d'aspirants que han superat la fase d'oposició per a l'ingrés en el Cos Nacional de Metges Forenses, convocada per resolució de 24 d'abril de 2002, i es disposa l'ingrés en el Centre d'Estudis Jurídics. [2003/9596]
  
De conformitat amb el que establixen les bases 9.2 i 10.5 de la Resolució de 24 d'abril de 2002 (BOE de 17 de maig), per la qual es van convocar proves selectives per a ingrés en el Cos Nacional de Metges Forenses, i tramesa pel Tribunal Qualificador la relació definitiva d'aspirants que han superat els exercicis obligatoris de l'oposició, esta Secretaria d'Estat acorda :
  
Primer. Aprovar la proposta definitiva dels aspirants que han superat els exercicis obligatoris de l'oposició, per orde de puntuació i dins de cada àmbit territorial, en què figuren, separadament, la puntuació dels exercicis obligatoris de l'obtinguda en la prova optativa, que figura en l'annex I d'esta resolució.
  
Segon. Es convoca els aspirants, que figuren en l'annex I, a la realització del curs teòric cpràctic a què es referix la base 6.8, l'inici del qual tindrà lloc el pròxim dia 16 de setembre, a les 11 hores del matí, al Centro de Estudios Jurídicos, Ciutat Universitària sense número, Universitat Complutense (al costat de la Facultat de Dret) Madrid.
  
A efectes retributius, i durant la realització de l'esmentat curs al Centro de Estudios Jurídicos, els aspirants a l'ingrés en el Cos Nacional de Metges Forenses tindran la consideració de funcionaris en pràctiques, d'acord amb el que preveu l'article 56 del Reglament del Centro de Estudios Jurídicos.
  
Tercer. Els opositors aprovats, que figuren en l'annex I d'esta resolució, presentaran a través del Centro de Estudios Jurídicos la documentació següent:
  
A) Dues fotocòpies compulsades del document nacional d'identitat.
  
B) Fotocòpia compulsada del títol de Llicenciat en Medicina i Cirurgia.
  
C) Declaració jurada, o promesa, de no haver sigut separat, mitjançant expedient disciplinari, del servici de cap administració pública, ni trobar-se inhabilitat per a l'exercici de funcions públiques, segons el model que figura en l'annex II d'esta convocatòria.
  
D) Declaració formal de no trobar-se inhabilitat o sotmés en procediment que li impedisca exercir el lloc de metge forense, en els termes previstos en la base 4.1, d'acord amb el que preveu l'article 390 i següents del Codi Penal (Llei Orgànica 10/1995, de 23 de novembre), segons el model que figura com a annex III.
  
E) Declaració de no estar comprés en cap de les causes d'incapacitat i incompatibilitat establides en les disposicions orgàniques, segons el model de l'annex IV.
  
F) Certificat mèdic acreditatiu de patir cap malaltia, ni defecte físic, que l'impossibilite per a l'exercici de la funció de metge forense, expedit pel facultatiu de Medicina General de la Seguretat Social que corresponga a l'interessat. En el cas que no estiga acollit a cap règim de la Seguretat Social, s'expedirà pels servicis provincials del Ministeri de Sanitat i Consum i organismes corresponents de les comunitats autònomes.
  
G) Els aspirants que tinguen la condició legal de discapacitats, amb grau igual o superior al 33 per 100, hauran de presentar certificat dels òrgans competents del Ministeri d'Assumptes Socials, o, si fa el cas, de la comunitat autònoma corresponent, que acredite tal condició i la seua capacitat funcional per a exercir les tasques pròpies que corresponen al Cos Nacional de Metges Forenses.
  
H) El certificat de penals serà aportat d'ofici per la Secretaria d'Estat de Justícia.
  
Quart. Davant de la impossibilitat, degudament justificada, de no poder presentar els documents expressats en l'apartat anterior, podrà acreditar-se que es posseïxen les condicions exigides en la convocatòria mitjançant qualsevol mitjà de prova admissible en dret.
  
Cinqué. Els aspirants que tingueren la condicions de funcionaris públics estaran exempts de justificar aquelles condicions i requisits ja demostrats per a obtindre el seu anterior nomenament, encara que hauran de presentar certificat del ministeri o organisme de què depenguen, que acredite la seua condició i totes les circumstàncies que consten en el seu full de servicis.
  
Sisé. Els qui dins del termini fixat, i llevat de causa de força major, no presentaren la documentació o de l'examen de la mateixa es deduïra que manquen d'algun dels requisits establits en la base 4 de la Convocatòria, no podran ser nomenats funcionaris de carrera i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.
  
Seté. Contra la present Resolució, els interessats podran formular recurs contenciós administratiu davant dels jutjats centrals contenciosos administratius, en el termini de dos mesos, o potestatiu de reposició en el termini d'un mes. En estos dos casos el termini comptarà a partir de la seua publicació en el Boletín Oficial del Estado.
  
Madrid, 29 de juliol de 2003.- El secretari d'Estat de Justícia, p.d. (Orde MOP 2908/2003, de 26 de juny), el director general: Carlos Lesmes Serrano.
  
ANNEX II
  
El senyor/senyora ..............., amb domicili a ..................., .................. i document nacional d'identitat núm. .............., declara sota jurament o promet, a efectes de ser nomenat funcionari del Cos de Nacional de Metges Forenses, que no ha sigut separat del servici de cap administració pública i que no es troba inhabilitat per a l'exercici de funcions públiques.
  
........., ....... de .............. de 2003
  
El/la declarant,
  
ANNEX III
  
Declaració complementària de conducta ciutadana
  
 (Llei 68/1980, de l'1 de desembre, en relació amb els articles 390 i següents del Codi Penal. Llei Orgànica 10/1995, de 23 de novembre).
  
El/la qui subscriu, senyor/senyora ...................., amb document nacional d'identitat núm. .................................., expedit a ................... el ............ de .................. de 19......., per la present declare, sota la meua personal responsabilitat i amb coneixement de les sancions que per falsedat poguera incórrer per infracció dels articles del Codi Penal consignats a l'inici, que a efectes de ser nomenat funcionari del Cos de Metges Forenses:
  
No em trobe inculpat/ada o processat/ada i que no m'han sigut aplicades mesures de seguretat, ni m'han sigut imposades sancions governatives com a conseqüència d'expedient administratiu sancionador, per fets que guarden relació directa amb l'objecte de l'expedient, en el termini dels tres últims anys immediatament anteriors a esta data.
  
..............., ..... de .................... de 2003
  
El/la declarant,
  
ANNEX IV
  
El senyor/senyora ......................., de ... anys d'edat, amb document nacional d'identitat núm. ................, i aprovat en les oposicions a l'ingrés en el Cos de Nacional de Metges Forenses,
  
DECLARA, sota jurament o promesa, no trobar-se comprés en cap de les causes d'incapacitat i incompatibilitat establides en les disposicions orgàniques.
  
................, .... de ............................ de 2003